polyglot-tagger/wikipedia-language-snippets-filtered huggingface dataset:
Ny azo tenenina dia izao: ny fitenim-paritra maro tranain' i Fenisia izay fantatra dia misy itovizana amin' ny fiteny hebreo tranainy ka azo atao ny milaza fa fisehon' ny fiteny iray arakaraka ny faritra itenenana azy izy ireo, izay mety notenenina tany amin' ny morontsiraka sirô-palestiniana.
Avy amin’ny Alliance Française Faradofay ihany koa ny nahatanteraka ireo vanim-potoana lehibe tahaka ny herinandron' ny Frankofonia izay nivadika ho iray volan'ny Frankofonia tamin’ny taona 2013, toy izany koa ny fankalazana ny fetim-pirenena malagasy, ny fetin’ny mozika, ny herinandron’ny tsiroary Madajazzcar.
Taorian' ny famonoana an' i Gratiano tamin' ny taona 383 dia nanaiky ny maha emperoran' ny Andrefana an' i Magno Klementio Maksimo , izay mpaka fahefana tsy ara-dalàna, i Teôdôsio, afa-tsy i Italia izay mbola nanjakan' i Valentiniano II amin' ny maha mpandimby azy ara-dalàna an' i Gratiano.
Taorian' ny nahafatesan' ny emperora Valentio tamin' ny ady amin' ny Gôty tany Andrianôpôlisy tamin' ny taona 378 dia nisafidy an' i Teôdôsio ho governoran' ny Atsinanana ny emperora rômanan' ny Andrefana atao hoe Gratiano ; nasa emperora izy ny taona manaraka an' io.
Tamin' ny taona 390 anefa dia nanome baiko handringana ny vahoaka mpikomy tao Tesalônika tany Grisia miisa 7 000 any ho any izy ka naongan' ny evekan' i Milano atao hoe Ambrôsio , izay nandidy azy hanao fivalozana imasom-bahoaka alohan' ny hamerenana azy ho isan' ny Fiangonana.
Tamin' ny taona 382, taorian' ny ady maimaika maro nifanaovan' ny ampahan-tafika notarihiny dia nanao fifanarahana momba ny fandriampahalemana tamin' ny Gôty izy, ka afaka nitoetra tao amin' ny empira ny Gôty izay nanaiky ny hanao asa fanompoana ao amin' ny tafiky ny empira.
Ny fiteny tiorka dia fiteny tenenina any Torkia, any Kipra, any Bolgaria, any Grisia ary any amin' ny firenena hafan' ny Empira Ôtômana, ary koa fiteny fampiasan' ireo mpifindra monina an-tapitrisany ao Eorôpa, any Azia Afovoany sy any Balkana ary any Atsinanana Afovoany.
Indraindray antsoina hoe fiteny anatôliana taloha io fiteny io izay lasa fitenin' ny Empira Ôtômana, naorin' i Osman (amin' ny teny arabo, Othman, izay niavian' ny teny hoe Ôtômana) tamin' ny andron' ny Seljokida tamin' ny taona 1300.
Ny abidy tiorka dia avy amin' ny abidy latina, nanesorana litera sasany misy litera 29: A, B, C, Ç, D, E, F, G, Ğ, H, I, İ, J, K, L, M, N, O, Ö, P, R, S, Ş , T, U, Ü, V, Y ary Z. Ny teny nindramina ihany no ahitana ny litera Q sy W ary X.
Tsara ny manamarika fa na dia nisy ny fiankinan-dohan' ny vahoaka iray amin' ny firenena hafa tamin' ny faritra maro teto amin' izao tontolo izao sy tamin' ny vanimpotona samihafa, dia tsy niseho ny tena fanjanahantany raha tsy tamin' ny alalan' ny firenena eorôpeana tandrefana.
Na dia amin' izao fotoana ilazana ny fahafoanan' ny fanjanahantany izao dia mbola tsapa ny vokatry ny fanjanahantany amin' ny fiainana ara-pôlitikan' ny firenena maro voazanaka taloha sady mbola am-bentin-tenin' ny maro ny fisian' ny toe-tsaina mpanjanaka ananan' ny firenen-dehibe sasany sy ny toe-tsaim-boazanaka ananan' ny firenena madinika maro.
Nihalany ny harena an-kibon' ny tany azo trandrahina tao Eorôpa nandritra ny Andro Antenatenany, ary nisondro-bidy ny zavatra mampatsiro sy manamanitra ny sakafo, ka nahatonga ny Eorôpeana hitady akora fanodina sy olona hampiasaina avy aty Afrika sy any Azia ary any Amerika.
Satria ny tanjona voalohan' ny fanjanahantany dia ny hanome ny firenena tandrefana ny loharanon-karenan' ny firenena voazanaka, ny tsy fisian' ny herin-tsandry eorôpeana ho enti-miasa sy ny fanamelohana ny fanandevozana ny Amerindiana dia niteraka fitadiavana olona hafa hampiasaina.
Tamin' ny taona 1991 dia tafatsangana ara-panjakana ny atoko pôlitika miisa enimpolo ary nisy ny fanaovana fivoriam-bem-pirenena nananganana ny andrim-panjakana vaovao hitondrana an' i Zaira (anaran' ny Reôblika Demôkratikan' i Kôngô tamin'ny taona 1971hatramin' ny taona 1997).
I Mobutu Sese Seko dia mpanao pôlitika sy maresaly sady filohan' i Zaira teo anelanelan' ny taona 1965 sy 1997, Repoblika Demôkratikan' i Kôngô ankehitriny, teraka tao Lisala tamin' ny 14 Ôktôbra 1930 ary maty tamin' ny 7 Septambra 1997 tao Rabat.
Taorian' ny fiafaran' ny Ady tao amin' ny Hoala dia nifidy ny hanao ankivy ara-toekarena sy ara-bola an' i Iràka ny Filankevi-Piarovan' ny Firenena Mikambana sady nanery azy hanimba ny fitaovam-piadiany izay mety hiteraka fandravana lehibe.
Noho ny fananany tafika efa za-draharaha sy ampy fitaovana, avy amin' ny fanohanana ara-bola sy ara-teknôlôjian' ny firenena tandrefana, i Saddam Hussein dia niezaka nametraka ny tenany eo amin' ny faritra misy ny fireneny ary nanery an' i Kôety mpiara-dia aminy taloha hamafa ny trosa irakiana.
Nanampy trotraka ny olana momba ny trosa ny fifandirana momba ny sisintany izay efa nisy taloha, ka rehefa tsy nahomby ny fifampiraharahana teo amin' ny firenena roa tonta dia nanafika sy nampiditra an' i Kôety ho ao amin' ny taniny i Iràka tamin' ny 2 Aogositra 1990.
Nandritra ny taompolo 1990, ny fihetsiketsehan' ny miaramilan' i Iràka, sy ny fandavan' i Saddam Hussein ny fitsirihana tokony hataon' ny Firenena Mikambana mba hanaraha-maso ny fanafoanana ny fitaovam-piadiana, dia nitarika ny famerenana indray ny sazy ara-toekarena sy ny famaizana nataon' i Etazonia sy i Britaina Lehibe.
Ny olana momba ny fanafoanana ny fitaovam-piadiana sy ny andraikitry ny manam-pahaizana amerikana ao amin' ny Vaomiera Manokan' ny Firenena Mikambana miandraikitra ity iraka ity dia niteraka krizy lehibe tamin' ny Nôvambra 1997 sy fandrahonan' i Etazonia ny hiditra an-tsehatra amin' ny alalan' ny ady.
Niara-miasa tamin' ny olona mahatoky, izay havany ary avy amin' ny tanàna nahaterahany ny ankamaroany, i Saddam Hussein, ka afaka nanjakazaka teo amin' ny mpanao pôlitika sy teo amin' ny tafika tamin' ny famonoana ny mpifaninana aminy ara-pôlitika ary nametraka ny fifehezan' ny antoko Baas ny tafika.
Taorian' ny nahavoafidy an' i Qsay zanany lahy ho filohan' ny antoko Baas tamin' ny Mey 2001, dia voafidy ho filoham-pirenena indray mandritra ny fito taona i Saddam Hussein tamin' ny 16 Ôktôbra 2002, tamin' ny alalan' ny fitsapan-kevi-bahoaka izay nandraisan' ny mpifisy 100 % anjara sy nahazoan' ny "Eny" 100 %.
Teo amin' ny sehatra iraisam-pirenena dia nampihena ny fiaraha-miasa tamin' ny Firaisana Sôvietika izy ary nanakaiky ny firenena arabo mandanjalanja, indrindra ireo firenena mpamokatra solitany ao amin' ny Hoala Persika, ary koa ny firenena tandrefana, indrindra i Frantsa.
Ny 02 Octobra 2009 no nolazaina ampahibemaso fa ny sary famantarana izay noforonin’ Andriamatoa Emmanuel RANDRIAMAHAY no lany tamin’ireo sary maro be nifaninana, ary nahazo ny laharana faharoa kosa ny sary famantarana noforonin’ny Ramatoakely Fidy FANIRIATSOA .
Manome tontolo iainana avo lenta ho an'ny rindrankajy ny kernel amin'ny alalan'ny famaritana faritr'arika (ary amin'ny fandraràna ny famakiana na fanoratana faritr'arika tsy natokana ho an'ilay rindrankajy), ny fitantanana ny mpikajy, ary fifandraisana amin'ny asa hafa alefa eo amin'ilay mpandrindra milina.
Manana endrika betsaka ny fanavakavahana Mety ny fandroahana amin'ny asa izany, tsy fanekena ny tena hanao ny asa, fanomezana karama vola kely noho ny an'ny hafa ho ana asa mitovy, tsy fanomezana trano na, famazivaziana, fanadaladalana, na fikarakarana amin'ny fomba samihafa.
Mety voaavakavaka ny olona iray noho ny foko niaviany, lahi-vaviny, heviny ara-politika, olona tiany iarahanas, maha-izy azy ara-dahivavy, finoany, ny fisehony, sary niharany, ny fomba fiainany, ny safidy akanjony, ny taonany na ny kilemany na dia mpikambana na ao amina vondrona ara-tsosialy, sokajy ara-tsosialy, sata ara-tsosialy na saranga, na noho ny antony hafa maro .
Manamboninahitra nalaza indrindra tamin' ny ady ara-tafika izy; ary rehefa nanjaka izy, dia nataony anarany ny hoe Kaisara Aogosto Ary rehefa izany indray, dia novana ny anaran' ny volana rômana Sextilis fahenina") ka natao hoe Augustus, ho fahatsiarovana an' i Kaisara Aogosto.
I Mu'awiya sy Abu Sufyan rainy dia nanohitra an' i Mohamady, izay havan-davitr' izy ireo samy ao amin' ny fokon' ny Koraisita ary zaodahin' i Mu'awiya taty aoriana, mandra-pandresena sy fahazoan' i Mohamady an' i Meka tamin' ny taona 630.
Nifanerasera tamin' ny Bano Kalba izay foko matanjaka tao amin' ilay faritany izy, namolavola fiarovana ny tanàna maro amoron-tsiraka, ary nitarika ny ady tamin' ny Empira Bizantina, anisan' izany ny ady mozilmana maro mitety toerana nampiasana sambo voalohany.
Nandritra ny "Fitna Voalohany" (ady an-trano voalohany teo amin' ny Mozilmana, izay niandohan' ny fisarahana teo amin' ny Sonita sy ny Siita ary ny Karijita) dia nitarika ny tafiny tamin' ny ady tao Siffin tamin' ny taona 657 izy roa, ka nitarika fifampiresahana tsy nahomby momba ny fitsarana handaminana ny disadisa.
Teo ambany fitarihan' i Mu'awiya, ny fandresena sy ny fahazoan' ny Mozilmana an' i Ifriqiya dia natombok' i Uqba ibn Nafi, izay kômandin' ny tafika, tamin' ny taona 670, raha nitohy indray ny ady fakana tany tao Khurasan sy tao Sijistan tao amin' ny sisin-tany atsinanana.
Na dia betsaka aza ny fankasitrahana an' i Mu'awiya ao amin' ny loharan-tantara ankehitriny dia voatsikera izy noho ny tsy fahampian' ny fampanjakana ny rariny sy ny tsy fahampian' ny fitiavam-bavaka, tsy tahaka izay nananan' ireo Rashidun ary ny fanovana ny satan' ny kalifa ho mpanjaka.
Izany dia fanapahan-kevitra mbola tsy nisy toy izany teo amin' ny pôlitika silamo, ary ny fanoherana izany izay nataon' ny mpitarika mozimana malaza maro, anisan' izany i Husayn zanak' i Ali, sy i Abd Allah ibn al-Zubayr, dia nitohy taorian' ny nahafatesan' i Mu'awiya, ary tonga tamin' ny fara tampony izany tamin' ny fipoahan' ny "Fitna faharoa" .
Tsy tahaka ireo teo alohany, izay akaiky sady mpiara-dia voalohany tamin' i Mohamady, i Mu'awiya izay mpanara-dia ny mpaminany silamo efa taty aoriana, satria niova fo ho mozilmana niaraka tamin' ny fianakaviany nandritra ny fandresena sy fahazoana an' i Meka tamin' ny taona 630.
Misy fikambanana ara-tsosialy, toy ny vondrona mampiaro ny zo sivily, ny fikambanana miaro ny zon'olombelona, foibe fanampiana ara-dalàna, sendikam-pianatra, fikambanam-pampianatra, ny varotra na ny mpiasa sendika ihany koa ny vita sy ireo izay maharitra amin'ny asa toy izany dia mety hovonoina.
Mpanao didy jadona dia foana ny fitsipika amin'ny fampihorohoroam-panjakana, izay ahitana amin'ny polisy miafina, borigady famonoana, fisamborana kisendrasendra na tsy fahazoana mivezivezy amin'ny alina, tsy voafetra ny fisamborana tsy misy fitsarana sy ny tambajotra ny fampijaliana foibe sy tany amin'ny toby fitanàna.
Taorian-dRalambo mandrapahatongan'Andriamasinavalona dia tsy mba nisy zanak' andriana napetraky ny mpanjaka teo Ambohidrabiby, izany dia noho ny hafa-dRalambo fa Ambohidrabiby dia vohitry ny tera-dRabiby sy ny tera-dRalambo eo Ambohidrabiby.
Niady antrano anefa ireo zanak'Andriamasinavalona efa-dahy ary, asa na noho ny fanotana fady ny hafa-dRalambo fa tsy naharitra akory ny fanjakan'Andrianavalonimerina fa lasan' ny Andriatsimitoviaminandriana rahalahiny ary mpanjaka teo Ambohimanga ny fanjakany teo Ambohidrabiby.
Koa raha napetrak' Andrianampoinimerina teo i Rasendrasoa dia tsy nataony tompomenakely na tompombodivona, fa nijanona hatrany ho menabe Ambohidrabiby ka ny mpanjaka mivantana avy eny Ambohimanga na Antananarivo no mitantana an'Ambohidrabiby hatramin'ny taona 1895.
Ary nohinian' Andrianampoinimerina ho Rasendrasoa izay taranak' Andriampolofantsy lahimatoan'ny Zanadralambo amin' Andrianjaka no napetrany teo Ambohidrabiby satria heveriny fa tsy voadika ny hafa-dRalambo ary mora ho an' ny mpanjaka Andrianampoinimerina no mifehy an' Ambohidrabiby sy ny vohitra miaraka aminy.
Araka ny lalàmpanorenan' i Madagasikara tamin' ny taona 2010 dia anisan' ny vondrom-paritra itsinjaram-pahefana sady faritra ara-pitantanan-draharaham-panjakana ao amin' ny sehatry ny fanapariaham-pahefana ny faritra satria mifehy koa ny lehiben' ny distrika sy ny lehiben' ny sampan-draharaham-panjakana ny lehiben' ny faritra.
Ny Filankevitra ao amin' ny faritra dia tokony ahitana mpanolotsaina voafidy izay tarihin' ny filoha nofidin' izy ireo, fa ny Birao mpanatanteraka kosa dia tarihin' ny lehiben' ny faritra izay olom-boafidy ihany koa sady misolo tena ny Governemanta eo amin' ny faritra iadidiany.
Ny faritra eto Madagasikara dia fizaràna ny tanim-pirenena malagasy izay neritreretin' ny mpamolavola ny lalàmpanorenana sy ny lalàna fehizoro momba izany ho vondrom-paritra itsinjaram-pahefana lehibe noho ny kaominina sy kely noho ny faritany sady fari-piadidiana ara-pitantanan-draharaham-panjakana izay miisa telo amby roapolo .
Raha sendra niakatra tany Antananarivo izy dia nahita ilay boky kely hoe Ny Dia ho eo amin' i Kristy: babon' ny "fahamarinana" izy sy ireo zanany roalahy Rabarijoel Jerôme sy Rajoelison izay lasa mpitandrina diso fantatry ny fiangonana Adventista eto Madagasikara.
Ny Revôlisiônan' ny Febroary dia namarana ny fitondran' ny tsara izay i Nicholas II no farany, ary nanangana ny Repoblika Rosiana izay naongan' ny Bôlsevika tamin' ny 7 Nôvambra 1917 nandritra ny Revôlisiônan' ny Ôktôbra.
Ny iray amin' ireo hery nanosika ny fananganana ny Firaisana Sôvietika dia ny fanirian' i Vladimir Ilyich Lenin hampihatra ny fotopampianarana federalista amin' ny alalan' ny fanovana an' i Rosia tokana ho firaisana repoblika miforona araka ny fotokevitra mamba ny fari-tany ara-poko izay manana ny fizakan-tena ara-kolontsaina isan-toerana.
Na dia teo aza ny fitsapan-kevi-bahoaka natao tamin' ny Martsa 1991 izay nifidian' ny 77,85 % amin' ny mpandatsa-bato ny fiarovana ny Firaisana Sôvietika tsy ho rava, ny fanonganam-panjakana tamin' ny Aogositra 1991 dia nanafaingana ny fianjeran' ilay firenena.
Amin' ny maha fanjakana lehibe indrindra teto amin' izao tontolo izao azy, ny Firaisana Sôvietika dia nameno ny fahenina amin' ny velaran' ny tany maina ary nivelatra amin' ny hasin' ora iraika ambin' ny folo, manomboka amin' ny Ranomasina Baltika sy ny Ranomasina Mainty ka hatrany amin' ny Ranomasimbe Pasifika, izany hoe ny faritra avaratra-atsinanan' I Eorazia.
Izy no ampahany be amin' ny tanin' ny Empira Rosiana teo aloha, tsy misy an' i Pôlônina sy Finlandy nahaleo tena nanomboka tamin' ny ady an-trano rosiana tamin' ny taona 1918 hatramin' ny 1921, ary nitombo vokatry ny fahazoana tany tamin' ny vanim-potoana staliniana tany Eorôpa Atsinanana sy tany Azia Atsinanana, teo anelanelan' ny taona 1939 sy 1945.
Ny Firaisana Sôvietika dia voaforona repoblika federe (izay niovaova ihany koa ny isan' izy ireo rehefa nandeha ny fotoana) izay nanjary nahaleo tena tamin' ny faharavàn' ny Firaisana Sôvietika — nefa mbola mitoetra, amin' ny ankapobeny, mifandray ao anaty fikambanana isan-karazany — ary koa repoblika maromaro sy faritra mizaka tena.
Ny Firaisan' ny Repoblika Sôsialista Sôvietika , na Firaisana Sôvietika dia fanjakana federaly, nahitana repoblika sôsialista sôvietika 15, izay nisy nanomboka tamin' ny 30 Desambra 1922 hatramin' ny faharavany tamin' ny 26 Desambra 1991.
Ny faritry ny fanjakana nolovainy tamin’Andriatsimitoviaminandriandehibe rainy dia kely velarana ihany satria tsy nihoatra ny tendrombohitra Andringitra ny avaratra-andrefana, Angavokely ny farany antsinanana, Alasora sy ny Zanamihoatra ny atsimo, ary ny henihenin’ i Betsimitatatra ny andrefana.
Ny hevitra hitany hanatanterahana izany dia ny famoriana ireo fanjakana madinika manoddidina an’Antananarivo mba ho eo ambany fahefany tokana sy ny famaritana mazava ny fanjakany; amin’ izay dia afaka miaro azy ireo izy ary afaka mametraka lalàna tokana mifehy ny ambanilanitra sy manaramaso azy akaiky.
Tsy nionona tamin’izany toerana nametrahan’ny mpanjanatany azy izany anefa ny sasany tamin’ireo Andriamasinavalona fa niezaka tsy ho resy teo amin’ny fiainana ka nitondra avo hatrany ny hasin’ny firazanany sy ny toe-tsaina maha-andriana azy ireo ka nanampy araka izay azony natao ireo mpiara-belona manodidina azy.
Voalaza fa nisy 12 ny isan’ ny vadin’Andriamasinavalona; tsy haitraitra izany na fieboeboana sy fanehoam-pahefana mihoa-pampana hanao fitondran-dehilahy fotsiny fitia te-hampirafy, fa fanambadiana ara-pitondrana nentina nampandry tany sy nanitarana fanjakana.
« Ny Ambaniandro na ny Bemihisatra na ny Folovohitra na ny Hova amin’ny ankapobeny: izy ireo no vahoaka maro an’isa teo amin’ny fanjakana. Raha miantso an-kabary ny ambaniandro ny andriana dia manao azy hoe: « Ianareo Ray aman-dReny !. »; Ary raha ny ambaniandro kosa manonona an-kabary ny andriana dia miantso azy hoe :« Ianareo zanaka amam-para !. »
Fa nalain’Imerina ny tantsaha (lehilahy matanjaka sy fetsy maromaro avy any amin’ny faritry Antsahadinta sy Fenoarivo ) nasainy mody mamangy ny andriana, nitondra amalona sy orana ho azy eny Ambohidratrimo ary mba haka namana amin’ireo mpiambina sy nitsikilo ny toerana fiarovana rehetra.
Isan’ny vohitra nalaza Anosipatrana hatramin’ny andron’Andriamasinavalona satria napetrany hanana vodivona sy menakely teo ilay zanany lahy atao hoe Andriankotofananina, izay razana niavin’ireo andriamasinavalona ao Anosipatrana sy Ilanivato ary Anosibe - Amoronkay.
Nizarazara isam-pianakaviana sy fonenana na vodivona araka ny fiaviany avy izy ireo, ary ny ankapobeny dia naka ny anaran’ny razambe loharano niaviany mba iavahany amin’ny havany hafa: efa nisy hatrany amin’ny 50 tany ho any ny isam-pianakaviana sy isan-toko nitondra ny anarana hoe « ny zanak’Andriamasinavalona » tamin’io taona io.
Novain’Andrianampoinimerina anefa izany tato aoriana ka nataony toy izao: Ny tera-dRasoherina renibeny ihany no angalana izay hanjaka ka ny tera-behivavy dia natao Zanakandriana, ary ny tera-dehilahy sy ny tera-dRangorinimerina natao Zazamarolahy.
Andriatsimitoviaminandriandrazaka, ilay tao Ambohimanga, nahazo be indrindra tamin-drainy ary noheverina fa tena hendry dia nitetika sahady ny haka ny fanjakan’ny rahalahiny Andrianavalonimerina teo Ambohitrabiby, izay nanana anjara farany izay kely indrindra.
Indro Andriatsimitoviaminandriandrazaka, tera-dRatompondraondrina, omeko an’Ambohimanga, mitoetra amin’ny Tsimadiloavaradrano, sy Ilafy, Ambatomanoina Volaniray, Fandàna, Merinkasinina Ambohimanambola, Hiaramy, Ambohipeno, Ambohijoky, Ambohidanerana;
Efa nitombo velarana tokoa ny fanjakana ka nilana fanaraha-maso mba tsy hisian’ny fitenenana hoe « tany lavitra andriana ka anjakan’ny adala »; ary atao ahoana tokoa moa no hahafantarana ny toe-drarahara any an-tany lavitra nefa tokony hakana fepetra sy fanafody haingana raha tsy misy solon-tenan’ny Andriamanjaka mahefa any an-toerana miteny amin’ ny anarany.
Ohatra fotsiny ny vodihena ho an’ny mpanjaka, raha mamono omby: raha any Ifanongoavana na any Manohilahy avaratra no mamono omby, 3 andro vao tonga aty Antananarivo ny hena, efa maimbo tsy azo hanina; tsy maintsy asiana olona manana fahefana handray izany any an-toerana na eny akaikiny.
Ohatra: ny Zanak’Andriamasinavalona dia tsy mihinan-kena ratsy; ny sokajy faharoa indray anefa satria avy ivelan’Imerina izy ireo dia mety tsy mifady izany fa nanaraka ny fomba fanaony teo an-toerana ihany; ny sokajy fahatelo, satria olon-kafa, vazaha, na silamo, dia tsy mahalala ny fisian’izany fomba izany akory.
Toa very tadidy ny sasany amin’izy ireo ankehitriny, satria maro no efa nilaozan’ny mponina sy ny taranaka satria tsy nifanaraka intsony amin’ny fomba fiainana ankehitriny (an-tendrombohitra avo sarotra hidirana, saro-drano, feno fasana, …), toeram-pitsangatsanganana sisa no azo atao aminy.
Tamin’izay fotoana izay no namaliana soa an’ i Trimofoloalina, nahafoy tena nety atao sorona velona ny tenany ho voninahitry ny mpanjaka; nefa tsy novonoina izy na nalatsa-drà kely akory, fa mody nodidiana ka nosoloina ràn’akoholahy mena izay natentina ny trano .
Tamin’iny ilany avaratra sy andrefana-avaratr'Imerina iny izay vakin’ny renirano atao hoe Sahasarotra mivarina any Betsiboka dia nisy andriana maromaro nanana fanjakana madinika, ka ny nalaza dia izany Andriamasinteny tompomenakely tao Imiakotso sy Manohilahy.
Nitombo isa anefa ireo « Andriamasinavalona » teto Imerina, 100 taona taty aoriana fony Andrianampoinimerina nanjaka satria ireo tompomenakely rehetra, mpanjaka madinika, nanaiky sy nanoa azy dia nataony avokoa ao amin’ny sokajin’ny « Andriamasinavalona » nanerana an’Imerina 6-toko, araka ny efa votantara etsy aloha.
Koa mba ho fampahafantarana ny mpamaky sy ny taranaka dia noezahana ny amoahana etoana ny tantaran’ny vohitra sasany nonenan’ny Andriamasinavalona, araka ny lovan-tsofina nomen’ny taranaka, ny tantara fonosiny ka voasoratra, ny mbola mampiavaka azy hatramin’ny ankehitriny.
« Tsy mahay mitso-drano anao aho hoy Andriamasinavalona, fa Andriamanitra izay nanaovanao fianianana tsy notoavinao no mahalala izany ! »- Vao mainka nasian’ ny eritreriny Andriambahoaka ka izy tenany mihitsy no avy nifona tamin’Andriamasinavalona.
Ka raha mbola sondriana nilalao sy nilalonana ireo tandapa sy mpiambina dia nentin’ ilay zafikeliny nivoaka ny vavahady tsy nisy mpiambina ity raibeny dia navoakany moramora ka afaka ary efa nisy mpandray ka nitondra azy haingana ka efa aty Andohatapenaka vao fantatr’Andriantomponimerina.
Toy izany no fanehoan’Andriamasinavalona ny fahendreny sy ny hatsaram-panahiny, fa na dia nanana ny fahefana tsy refesi-mandidy aza izy, dia nanao am-po fa vonona mandrakariva hiera amin’ny vahoaka aloha vao mandray fanampahan-kevitra ary tsy mba nanenji-dresy izy.
Noho ny haratsian’ ny làlana, ny hamaizin’ny alina, ny famelezan’ny hatsiaka sy ny fanala anefa, hono, dia reraka mafy Andriambahoaka sy ny mpanaraka azy ka be ny narary kibo, narary tongotra, nanavy,…ary nisy maty teny an-dàlana aza, hono, nony niverina nody.
Na teo aza ny hevitra pôlitika fandrindrana ny fitondram-panjakana efa napetraka dia tsy nanakana azy velively izany ho tena tia dia tia ireo zanany; samy tiany hahazo anjara fitondrana kely tsirairay teo amin’ ny fanjakana na zanany naterany na ny zanaky ny iray tampo aminy ka nahatonga ny fanjakana « Menakely » ho marobe.
Andriamasinavalona no isan’ny andriamanjaka nalaza teto Imerina, fakana tahaka satria nahay nifandray sy niahy ny soa ho an’ny olony, tia ny zanany sy ny havany ary ny vahoakany, nanam-panahy ka mamy hoditra tamin’ny olon-drehetra ary tena nampihatra ilay fiteny hoe: « Ny fanahy no olona ».
nampanjaka ny safidin’ny olona tsirairay araka ny tantaran-dRatsisaramba vehivavy izay nomeny alàlana hifidy izay lehilahy tiany ho vady: I Doàka, lehilahy lehibe manankarena nidehadehaka avy any Imerinatsimo sa Imalo, tovolahy tsara tarehy nalemy fanahy sy nimpirimpirina avy any Avaradrano ?
Koa taorian’ny nandefasana an-tsesitany an-dRanavalona III , ny isan’ny didy noraisin’ i Gallieni voalohany dia ny nanafoanana ny rafitra « vodivona sy menakely ary tompomenakely » araka ny didy arrêté laharana faha-605 tamin’ ny 7 Avrily 1897.
Ramatoanimerina na Rafotsiramifidilahy no vavimatoan’Andriamasinavalona sy Ramananandrianjaka vadiny, ary iray tampo amin’Andriantomponimerina, ilay mpanjaka voalohany tao Ambohidratrimo sy rahavavin-dRanavalontsimitoviaminandriana tao Anosimanjaka.
Andriandambotsimanahy, zanak’Andriankotofananina no naka vodivona voalohany teo Ilanivato, loharano niavian’ny Andriamasinavalona teo, toa an’Andriambola, zanany, Andrianabo, Ranaivo – Rahanetra, ry Rahasivola sy Ratarivola sns, ary ny nalaza taty aoriana ela dia izany mpitandrina atao hoe Rambelo.
Noho izy ireo tsy avy eto Ankibonimerina ary ny sasany aza dia tsy taranaka avy amin-Rangitaa syRafohy akory, dia maro tamin’izy ireo no tsy nanaraka na nanaja intsony ireo fomban-drazana nentin’ny zanak’Andriamasinavalona, fa nanaraka sy nanohy hatrany ny fomban-drazana fanaony teo an-toerana na teo amin’ny fanjakany.
Tamin’ny taona 1840 izany hoe 30 taona taorian’ny niambohon’Andrianampoinimerina, dia nanao fiantsoana ho miaramila nanerana an’Imerina 6-toko i Ranavalona I ka anisan’ny voaantso tamin’izany ireo « zanak’Andriamasinavalona », ny « zazamarolahy » ary izy mirahalahy avy « zanakandriana ».
« Akory, Ialahy Andriamasinavalona ! Resy andro nizarana fa ho tompon’izao tontolo izao ! Tsy ny masin’odi-tandroka no tompon’ny omby fa ny mamatotra ny zanany ! Ny mpisoritra mamadi-belirano, ho lavo mandrakizay, fa ialahy Andriamatahobelirano, ho tahiana mandrakizay ! »